Handverksbrugghús fá leyfi til að selja áfengi í lokuðum umbúðum samkvæmt nýjum lögum sem Alþingi samþykkti í gær. Formaður Samtaka íslenskra handverksbrugghúsa fagnar áfangasigri fyrir unnendur bjórmenningar.
Formaður samtaka íslenskra handverksbrugghúsa fagnar breytingu á lögum um sölu áfengis sem Alþingi samþykkti einróma í gær og hefur trú á að handverkshúsum fjölgi. Það styðji við brothættar byggðir víða um land. Frá fyrsta júlí verður áfengissala heimil á framleiðslustað.
Samtök íslenskra handverksbrugghúsa hafa lengi barist fyrir því að fá að selja gestum og gangandi áfengi sem framleitt er í minni brugghúsum víða um land. Tuttugu og fimm framleiðendur eru í samtökunum.
Laufey Sif Lárusdóttir er formaður samtaka íslenskra handverksbrugghúsa
Við erum gríðarlega ánægð með þetta skref sem var tekið áfram í gær og þennan áfangasigur íslenskra handverksbrugghúsa fyrir alla unnendur bjórmenningar og drykkjarmenningar og íslenskrar framleiðslu hér á Íslandi.
og stundar bjórferðamennsku sem er stækkandi ferðagrein. Það er ekki svo að við munum hætta að selja okkar vöru í ÁTVR alls ekki. Mikill ef ekki mestallur framleiðsluhluti íslenskra handverksbrugghúsa mun áfram án efa fara í gegnum ÁTVR en það verða örugglega einhverjar talsverðar reglur og kvaðir settar á varðandi sölu beint af framleiðslustað.
Handverksbrugghús fá leyfi til að selja áfengi í lokuðum umbúðum samkvæmt nýjum lögum sem Alþingi samþykkti í gær. Formaður Samtaka íslenskra handverksbrugghúsa segir þetta vera áfangasigur. 